smcproject/ml-wiki-sentences huggingface dataset:
മറ്റു ചില ഓർത്തഡോക്സ് സഭകളിലാകട്ടെ ഒലിവുമരച്ചില്ലകളും.
കേരളത്തിലെ കത്തോലിക്കരുടെ ഇടയിൽ യേശുവിന്റെ ശിഷ്യന്മാരുമൊത്തുള്ള അന്ത്യ അത്താഴത്തെ അനുസ്മരിക്കുന്ന പെസഹാ വ്യാഴാഴ്ച കാച്ചുന്ന പാലിൽ കുരുത്തോലകൊണ്ടുണ്ടാക്കിയ ചെറിയ കുരിശ് ഇടാറുണ്ട്.
അതേ ദിവസം ഉണ്ടാക്കുന്ന പുളിക്കാത്തപ്പം അഥവാ ഇൻ‌റിയപ്പത്തിന്റെ നടുവിൽ ഓശാന മുറിച്ചു കുരിശാകൃതിയിൽ വക്കുന്നു.
കുരുത്തോല കൊണ്ടുണ്ടാക്കിയ ചെറിയ കുരിശ് പെസഹാ അപ്പത്തിന്റെ നടുവിൽ വെക്കുന്നു.
ഇതര ലിങ്കുകൾ Entry into Jerusalem എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
An Order of Service for Palm Sunday Palm Sunday as the terminus of the first 69 weeks of Daniel's Prophecy of Seventy Weeks .
Palm Sunday prophets and processions and Eucharistic controversy Archived 2012-12-10 at Archive.is Palm Sunday according to the Byzantine Rite Tradition Palm Sunday Archived 2006-07-06 at the Wayback Machine .
Description of Feast and Icon (Greek Orthodox)
ഓഷധി ഇംഗ്ലീഷ് വിലാസം https://ml.wikipedia.org/wiki/Herb
വളരെ ദുർബലവും നേർത്തതുമായ കാണ്ഡത്തോട് കൂടിയ സസ്യങ്ങളാണ് ഓഷധികൾ .
കുറ്റിച്ചെടികളേക്കാൾ ഇവ വളരെ ചെറുതായിരിക്കും.
ഇവ സാധാരണ പൊക്കത്തിൽ വളരാറില്ല.
ചിലവയിൽ കാണ്ഡം മാംസളമായിരിക്കും.
വളരെ കുറച്ച് നാൾ മാത്രമേ ഇവയ്ക്ക് ആയുസ്സുള്ളു.
മിക്ക ഓഷധി സസ്യങ്ങളും ഒരു വർഷം കൊണ്ടോ ഒരു ഋതുകാലം കൊണ്ടോ ജീവിത ചക്രം പൂർത്തിയാക്കുന്നവയാണ്.
പുല്ലു വർഗത്തിൽ പെട്ട സസ്യങ്ങൾ കൂടുതലും ഇത്തരമാണ് .
ധാന്യങ്ങളായ നെല്ല് ,ഗോതമ്പ്, റാഗി ഇവയെല്ലാം ഈ ഗണത്തിൽ പെടുന്നു .
ഉദാഹരണങ്ങൾ തുമ്പ , മഷിത്തണ്ട് , വാഴ പയർ , ബാഴ്സ , ചീര
ഏറ്റവും വലിയ ഓഷധി വാഴയാണ്
ഓഷിവാരാ നദി
മുംബൈയിലെ ഒരു നദിയാണ് ഒഷിവാര നദി.
ഏഴു കിലോമീറ്ററാണ് ഇതിന്റെ നീളം.
ഗതി
സഞ്ജയ് ഗാന്ധി ദേശീയോദ്യാനത്തിന്റെ ഭാഗമായ ആരെ മിൽക്ക് കോളനിയിൽ ആണ് ഈ നദി ഉദ്ഭവിക്കുന്നത് .
ഗോരേഗാവ് കുന്നുകൾ മുറിച്ചു കടന്ന് ആരേ മിൽക്ക് കോളനിയിലൂടെ ഒഴുകി മലാഡ് ക്രീക്കിൽ എത്തി അറബിക്കടലിലേക്ക് ചേരുന്നു.
വഴിയിൽ സ്വാമി വിവേകാനന്ദ് റോഡിനടുത്തുള്ള മറ്റൊരു ക്രീക്കിലും ഈ നദി പ്രവേശിക്കുന്നുണ്ട്.
അന്ധേരിയിലെ ഓഷിവാര ഇൻഡസ്ട്രിയൽ എസ്റ്റേറ്റുകളും ചേരികളും കടക്കുന്നതോടെ വ്യാവസായിക മാലിന്യങ്ങളും മലിനജലവും ഈ നദിയിലേക്ക് എത്തുന്നു.
മലാഡിലെ മിക്ക കോൾ സെന്ററുകളും നദീമുഖത്ത് നികത്തിയെടുത്ത നിലത്താണ് നിർമ്മിച്ചിരിക്കുന്നത്.
വെർസോവ-ബോറിവലി ലിങ്ക് റോഡ്, എസ്.വി. റോഡ്, വെസ്റ്റേൺ എക്സ്പ്രസ് ഹൈവേ എന്നീ പ്രധാന റോഡുകൾ ഓഷിവാരാ നദി മുറിച്ചുകടക്കുന്നുണ്ട്.
കൂടാതെ വെസ്റ്റേൺ ലൈൻ, ഹാർബർ ലൈൻ റെയിൽവേ ട്രാക്കുകളും ഇതിനു കുറുകെ കടക്കുന്നു.
ഭീഷണി
1966-2009 കാലഘട്ടത്തിൽ ഓഷിവാരാ നദിയുടെ വൃഷ്ടിപ്രദേശത്തെ നിർമ്മിതികളിൽ 74.84% വർദ്ധനവുണ്ടായി.
ഇതേ കാലയലവിൽ ഈ ഭാഗത്തെ തുറസ്സായ പ്രദേശങ്ങളിൽ 42.8% കുറവുണ്ടായി.
ജലസ്രോതസ്സുകളിലും 62% കുറവുണ്ടായി.
ഇതോടൊപ്പം വെള്ളപ്പൊക്കസാദ്ധ്യതയും ഉയർന്നതായി മുബൈ ഐ.ഐ.ടിയിലെ വിദഗ്ധർ നടത്തിയ പഠനത്തിൽ കണ്ടെത്തി.
അനധികൃത നിർമ്മാണ പ്രവർത്തനങ്ങളും ഭൂമി നികത്തലും മൂലം ചിലയിടങ്ങളിൽ ഒരു ചെറുകനാലിന്റെ വീതി മാത്രമേ ഈ നദിക്കുള്ളൂ.
സംസ്‌കരിക്കാത്ത വ്യാവസായിക മാലിന്യങ്ങൾ നദിയിലേക്ക് വലിയ തോതിൽ തള്ളപ്പെടുന്നു.
ഈ മാലിന്യം അടിഞ്ഞു കൂടുകയും അവശിഷ്ടത്തിന്റെ ഒരു രൂപമായി മാറുകയും ചെയ്യുന്നു.
ഇത് നദിയുടെ സ്വാഭാവിക ഒഴുക്ക്, അതിന്റെ ജലം വഹിക്കാനുള്ള ശേഷി എന്നിവയെ പ്രതികൂലമായി ബാധിക്കുന്നു.
മുംബൈ നഗരത്തിൽ  2005ൽ ഉണ്ടായ വെള്ളപ്പൊക്കത്തിന് ശേഷം, നദി വിശാലമാക്കാനും വൃത്തിയാക്കാനുമുള്ള ശ്രമങ്ങൾ തുടരുകയാണ്.
ബാർജുകൾക്കായുള്ള ജലപാതയാക്കി മാറ്റുക, അതിന്റെ തീരങ്ങളിൽ ചെറിയ ഫാമുകൾ സ്ഥാപിക്കുക, മാലിന്യങ്ങളെ ഊർജ്ജമാക്കി മാറ്റുന്നതിനായി ബയോഗ്യാസ് പ്ലാന്റുകൾ സ്ഥാപിക്കുക, കാർഷിക ആവശ്യങ്ങൾക്കുള്ള വളം നിർമ്മിക്കുക തുടങ്ങിയ നിർദ്ദേശങ്ങൾ അവതരിപ്പിക്കപ്പെട്ടു.
2021-22 കാലയളവിലെ മഹാരാഷ്ട്ര സംസ്ഥാന ബഡ്ജറ്റിൽ ഓഷിവാരാ, പൊയ്സർ , ദഹിസർ നദികളുടെ പുനരുദ്ധീകരണത്തിനായി 1500 കോടി രൂപ വകയിരുത്തി.
ഓശാന
ക്രിസ്തുമത, ജൂതമത ആരാധനയുടെ ഭാഗമാകുന്ന ഒരു വാക്കാണ് ഓശാന അഥവാ ഹോശന്ന ( English : hosanna, Aramaic ܐܘܿܫܲܥܢܵܐ ʾōshaʿnā) .
ഹീബ്രു ഭാഷയിൽ ‘ഹോശന്ന’ എന്ന വാക്കിന്റ അർഥം ‘രക്ഷിക്കണമേ’ എന്നാണ്.
ദൈവികമായ സഹായത്തിനായുള്ള ഒരു അപേക്ഷയാണിത്.
ഹീബ്രൂ പഴയ നിയമത്തിൽ അപൂർവമായേ ഈ പ്രയോഗം കാണുന്നുള്ളൂ, ഉദാഹരണത്തിന് "യഹോവേ, ഞങ്ങളെ രക്ഷിക്കേണമേ" (സങ്കീർത്തനങ്ങൾ 118:25)
ഓവർ ബൈറ്റ് ഓവർ ജെറ്റും ഓവർ ബൈറ്റും  2 മി.മീ ആണ് സാധാരണ അളവ്
ഓവർ ബൈറ്റ് എന്നത് മനുഷ്യരിൽ മുന്നിലെ പല്ലുകൾ തമ്മിൽ ലംബമായിട്ടുള്ള ഓവർ ലാപ്പ് ആണ്.
ഇംഗ്ലീഷ്: Overbite.
മുന്നിലെ പലകപ്പല്ലുകളുടെ അഗ്രഭാഗങ്ങൾ തമ്മിലുള്ള ദൂരമാണ് അളക്കുന്നത്.
ഇത് സാധാരണയായി 2 മില്ലീ മീറ്ററാണ്.
( 2-4) ഇതിൽ കൂടുതൽ ആയി കാണപ്പെടുന്ന അളവിനെ ആഴത്തിലുള്ള ബൈറ്റ് അഥവാ ഡീപ്പ് ബൈറ്റ് എന്നു വിളിക്കുന്നു.
ഓവർ ബൈറ്റ് എന്നത് ഒരു അസാധാരണത്വത്തെ കുറിക്കുന്ന പദമല്ല.
ദന്തവൈകൃതവുമല്ല.
പക്ഷെ ഇതിന്റെ അളവ് കൂടിയാൽ അത് ഡീപ്പ് ബൈറ്റ് എന്നും കുറഞ്ഞാൽ ഓപ്പൺ ബൈറ്റ് എന്നും സൂചിപ്പിക്കാനാണിത് ഉപയോഗിക്കുന്നത്.
സാധാരണയായുള്ള പല്ലുകളുടെ കടി നോക്കിയാൽ മേൽ താടിയിലെ മുന്നിലെ പലക പല്ല് കീഴ് താടിയിലെ മുന്നിലെ പലക പല്ലിനെ ആവരണം ചെയ്തിരിക്കുന്നതായി കാണാം.
ഇവയുടെ അഗ്രങ്ങൾ തമ്മിലുള്ള ദൂരമാണ് ഒവർ ബൈറ്റ് എന്നതു കൊണ്ട് ഉദ്ദേശിക്കുന്നത്.
സാധാരണായി ഇത് 2 മിലീമീറ്റർ ആയി കണക്കാക്കുന്നു എങ്കിലും ശതമാനകണക്കിൽ 30% ആവരണം എന്നതും ഉപയോഗിച്ചു വരുന്നു.
സംശയം ഉളവാക്കുന്ന മറ്റു പദങ്ങൾ
ഓവർ ജെറ്റ് എന്നത് പലക പല്ലുകളുടെ തിരശ്ചീനമായ ദൂരമാണ്.
ചിത്രം ശ്രദ്ധിക്കുക.
ഇത് ഓവർ ബൈറ്റുമായി തെറ്റിപ്പോകാറുണ്ട്.
ചിലർ കീഴ് താടിയെല്ലു ശരിയായി വളരാതെ ഇരിക്കുന്ന റിട്രോഗ്നാന്തിയയെ സൂചിപ്പിക്കാൻ ഓവർ ബൈറ്റ് എന്ന പദം ഉപയോഗിക്കാറുണ്ടെങ്കിലും ഇത് ശരിയല്ല.
മറ്റു പദങ്ങൾ ഡീപ്പ് ബൈറ്റ് ഓപ്പൺ ബൈറ്റ് എന്നിവയാണ്.
ഡീപ്പ് ബൈറ്റ് ക്ലാസ് 2 ഡിവിഷൻ 1 മാലോക്ക്ലൂഷൻ ഡീപ്പ് ബൈറ്റ് സഹിതം
ഡീപ്പ് ബൈറ്റ് എന്നത് മേൽത്താടിയിലെ പലക പല്ലുകൾ 2 മില്ലീമീറ്ററിൽ കൂടുതൽ അതായത് 30% ത്തേക്കാൾ കൂടുതൽ കിഴെയുള്ള പലകപ്പല്ലിനെ ആവരണം ചെയ്തിരിക്കുന്ന അവസ്ഥയാണ്.
ചിത്രം നോക്കുക.
ഇതിനെ ചിലപ്പോൾ ഡീപ്പ് ഓവർ ബൈറ്റ് എന്നും വിളിക്കാറുണ്ട്.
ഇത് പല്ലുകൾ തമ്മിൽ ഏറ്റവും കൂടുതലായി ബന്ധപ്പെടുന്ന സെൻട്രിക് ഒക്ക്ലൂഷൻ എന്ന സ്ഥാനീയമായ അവസ്ഥയിൽ നിരീക്ഷിക്കേണ്ടതാണ്.
പലകപ്പല്ലിന്റെ അഗ്രഭാഗം 30% കൂടുതൽ കാണുന്ന അവസ്ഥയിൽ ഡീപ്പ് ബൈറ്റ് നിർണ്ണയം നടത്തേണ്ടതാണ്.
മേൽ താടിയിലെയോ കീഴ്താടിയിലേയോ പലകപ്പല്ലുകൾ കൂടൂതലായി മുളച്ചിരിക്കുന്ന അവസ്ഥയിലാണ് ഇത് കാണപ്പെടുന്നത്.
ഇത് ഒരു പക്ഷേ കാണപ്പെടുന്ന ദന്ത വൈകൃതങ്ങളിൽ സർവ്വസാധാരണമായവയിൽ ഒന്നും ചികിത്സിക്കാൻ ബുദ്ധിമുട്ടേറിയതുമാണ്.
ക്ലോസ്‌ഡ് ബൈറ്റ്
അമിതമായ ഡീപ്പ് ബൈറ്റ് താഴത്തെ പലക പല്ലിനെ പൂർണ്ണമായും മൂടിക്കളയുന്ന തരത്തിൽ കാണപ്പെട്ടാൽ അതിനെ ക്ലോസ്‌ഡ് ബൈറ്റ് എന്നു വിളിക്കുന്നു.
നാലു തരം വർഗ്ഗീകരണങ്ങൾ നിലവിലുണ്ട്.
1) ഡീപ്പ് ബൈറ്റിന്റെ ഉത്ഭവം അടിസ്ഥാനമാക്കി.
2) പ്രവർത്തനത്തെ അടിസ്ഥാനമാക്കി, 3) കടിയുടെ ആഴത്തെ അടിസ്ഥാനമാക്കി.
4) കാലഘട്ടത്തെ അടിസ്ഥാനമാക്കി.
ഉത്ഭവത്തെ അടിസ്ഥാനമാക്കിയത് ലളിതമായ ഡെന്റൽ ഡീപ്പ് ബൈറ്റ്.
സങ്കീർണ്ണമായ അസ്ഥിയുൾപ്പെട്ട ഡീപ്പ് ബൈറ്റ്\ പ്രവർത്തനത്തെ അടിസ്ഥാനമാക്കിയത് ട്രൂ ഡീപ്പ് ബൈറ്റ് 3) സ്യൂഡോ ഡീപ്പ് ബൈറ്റ് ആഴത്തെ അടിസ്ഥാനമാക്കിയത് അപൂർണ്ണമായ ഡീപ്പ് ബൈറ്റ് പൂർണ്ണമായ ഡീപ്പ് ബൈറ്റ് കാലഘട്ടത്തെ ആസ്പദമാക്കിയത് പ്രാഥമിക ദന്തങ്ങളിലെ ഡീപ്പ് ബൈറ്റ് മിക്സഡ് ഡെന്റിഷൻ ഡീപ്പ് ബൈറ്റ് സ്ഥിര ദന്തങ്ങളിലെ ഡീപ്പ് ബൈറ്റ്.
ലളിതമായ ഡെന്റൽ ഡീപ്പ് ബൈറ്റ്
ഇത് പല്ലുകൾ ഉറപ്പിച്ചിരിക്കുന്ന അൽവിയോലാർ പ്രൊസസ് എന്ന അസ്ഥിയിൽ മാത്രം ഒതുങ്ങുന്ന പ്രശ്നമാണ്.
അതായത് പല്ലിൽ മാത്രം പ്രശ്നമുള്ള തരം എന്നർത്ഥം.
മുൻ വരിയിലെ പല്ലുകൾ കൂടുതലായി മുളക്കുന്നതാണിതിനടിസ്ഥാന കാരണം.
മേൽ പല്ല് പിന്നോട്ട് വന്ന് താഴത്തെ വരിയിൽ ഇടിക്കാനുള്ള സാധ്യത നില നിൽകെ തന്നെ താഴെയുള്ള പല്ലുകൾ മുകളിലെ പല്ലിന്റെ ചുവട്ടിൽ ഇടിക്കാനുള്ള സാധ്യതയും ഉണ്ട്.
ഇത് മൂലം പല്ലിനെ ഉറപ്പിച്ചിരിക്കുന്ന പെരിഡോണ്ടൽ ലിഗമെന്റുകൾക്ക് ക്ഷതം സംഭവിക്കുന്നു.
ഇതിനു മുഖത്തിലെ താടിയെല്ലുകളുടെ സംഭാവന പൂർണ്ണമായും തള്ളിക്കളയണം.
രോഗികളിൽ ചിലപ്പോൾ ടെമ്പറോ മാൻഡീബുലാർ ജോയിന്റിനു പ്രശ്നം കാണിക്കാനും ചവക്കുന്നതിനെ തടസ്സപ്പെടുത്താനും ഉള്ള തരം പ്രശ്നങ്ങൾ കാണപ്പെടാറുണ്ട്.
അസ്ഥി സംബന്ധിയായ ഡീപ്പ് ബൈറ്റ്
സങ്കീർണ്ണമായ ഡീബ് ബൈറ്റ് ആണിത്.
ഡീപ്പ് ബൈറ്റിന്റെ അടിസ്ഥാന ഘടകം താടിയെല്ലിലോ മുഖത്തെ മറ്റു അസ്ഥികളോ ആയിരിക്കാം.
ഇതിൽ സാധാരണ മേൽ/കീഴ് താടിയെല്ലുകളുടെ അമിതമായതോ അവശ്യത്തിനില്ലാത്തതോ ആയ വളർച്ചയായിരിക്കും കാരണം.
ആന്റീരിയർ വെർട്ടിക്കൽ ഹെയിറ്റ് അഥവാ മുഖത്തിന്റെ ലംബമായ അകലം ഇതിന്റെ പ്രധാന ഘടകമാണ്.
ട്രൂ ഡീപ്പ് ബൈറ്റ്
ഇത് പിന്നിലുള്ള മോളാർ പല്ലുകൾ പൂർണ്ണമായും മുളയ്ക്കാത്തതു കൊണ്ടുണ്ടാകുന്ന ഡീപ്പ് ബൈറ്റ് ആണ്.
ക്ലാസ്സ് 2 ഡിവിഷൻ 2 മാലൊക്ക്ലൂഷനിൽ കാണപ്പെടുന്നു.
മിക്കപ്പോഴും വശങ്ങളിലേക്കുള്ള നാക്കിന്റെ തള്ളൽ കൊണ്ട് അണപ്പല്ലുകൾ മുളക്കാത്തത് ഇതിനു കാരണമാകുന്നു.
അണപ്പല്ലുകൾ നേരത്തേ എടുത്തു കളയുന്നതും മറ്റൊരു കാരണമാണ്.
മിക്കവാറും രോഗിയുടെ ഒക്ക്ലൂസൽ പ്ലേൻ പരന്നതായിരിക്കും.
ഇന്റർ ഒക്ക്ലൂസൽ ദൂരം കൂടുതലായിരിക്കും.
ചില ക്ലാസ്സ് 2 ഡിവൈഷൻ 2 മാലോക്ക്ലൂഷനുകൾ ഇതിനുത്തമോദാഹരണങ്ങൾ ആണ്.
മിക്സഡ് ദന്ത കാലഘട്ടത്തിലുള്ള ചികിത്സയിൽ പ്രധാനമായും അണപ്പല്ലു മുളക്കാത്തതിന്റെ കാരണം എന്താണോ അതു മാറ്റുക എന്നതാണ് പ്രധാനം.
ഫങ്ഷണൽ അപ്ലയൻസ് ചികിത്സ വളരെ ഫലപ്രദമാണ്.
ബ്രേസസ് ചികിത്സയാണെങ്കിൽ പിറകിലെ അണപ്പല്ലുകൾ മുളപ്പിച്ചു കൊണ്ടുവരാൻ സാധിക്കുന്നതാണ്.
സ്യൂഡോ ഡീപ്പ് ബൈറ്റ്
അണപ്പല്ലുകൾ സാധാരണമായി മുളച്ചിട്ടുള്ള ഈ അവസ്ഥയിൽ മുൻ വരിയിലെ പലക പല്ലുകൾ അധികമായി മുളച്ചിരിക്കുന്നു.
ക്ലാസ്സ് 2 ഡിവിഷൻ 1 മാലൊക്ക്ലൂഷനിലാണ് കാണുന്നത്.
കീഴ് താടിയിലെ മുൻ വരി പല്ലുകൾ ചിലപ്പോൾ മേൽ പല്ലിന്റെ ചുവടെ ഇടിച്ച് കോശങ്ങളിൽ കേടുപാടുണ്ടാക്കുന്ന ട്രോമ ഫ്രൊം ഒക്ക്ലൂഷൻ ഇതിൽ കാണപ്പെടുന്നു.
ഒക്ലൂഷൽ പ്ലേൻ വളഞ്ഞതായിരിക്കും.
ഇന്റർ ഒക്ക്ലൂസൽ ദൂരം സാധാരണ അളവിലായിരിക്കും.
പലക പല്ലുകൾ ഫങ്ഷണൽ അപ്ലയൻസ് മുഖേന ശരിയാക്കാൻ സാധിക്കില്ല.
പിൻ വരിയിലെ അണപ്പല്ലുകൾ മുളപ്പിക്കാനും സാധ്യമല്ല.
മിക്കവാറും സന്ദർഭങ്ങളിൽ ഫിക്സഡ് അപ്ലയൻസ് ചികിത്സ മുഖേന മുൻ വരി പല്ലുകളെ ഉള്ളിലേക്ക് തള്ളി ശരിയാക്കേണ്ടി വരുന്നു.
കാരണങ്ങൾ ജനിതക കാരണങ്ങൾ
ജനിതകമായ കാരണങ്ങൾ ഒരു പരിധി വരെ ഡീപ്പ് ബൈറ്റിനെ സ്വാധീനിക്കുന്നു.
അസ്ഥി സംബന്ധിയായ കാരണങ്ങൾ കീഴ്താടിയിലേയോ മേൽ താടിയിലേയോ അൽവിയോലാർ അസ്ഥി കൂടുതലായി വളരുന്ന അവസ്ഥ.
മാൻഡിബിൾ അഥവാ കീഴ്താടിയിലെ റാമസ് എന്ന ഭാഗത്തിനു തലയുടെ ബേസിലെ അസ്ഥിക്കും തമ്മിലുള്ള ബന്ധത്തിനുണ്ടാകുന്ന വ്യത്യാസം വഴി കീഴ്താടി മുന്നോട്ടു കറങ്ങുന്നു.
നീണ്ട റാമസും കുറുകിയ താടിയുടെ ബേസും ഇതിൽ തിരിച്ചറിയാം.
താടിയെല്ലുകളുടെ നില ഒരേ ബിന്ദുവിലേക്ക് കേന്ദ്രീകരിക്കപ്പെടുന്നു അഥവാ കോൺ അളവ് കുറഞ്ഞിരിക്കുന്നു.
കിഴ് താടിയെല്ലിന്റെ വളർച്ച നിരപ്പായും മുന്നോട്ടു തിരിയുന്ന രീതിയിലും ആയിരിക്കുക.
മുഖത്തെ പ്രധാന അസ്ഥി പ്ലേനുകളായാ എഫ്.ച്ച് പ്ലേൻ, പാലറ്റൽ പ്ലേൻ, ഒക്ലൂസൽ പ്ലേൻ, മാൻഡിബുലാർ പ്ലേൻ എന്നിവ സമാന്തരമായി വരിക.
ദന്ത സംബന്ധിയായ കാരണങ്ങൾ പിൻ ഭാഗത്തെ അണപ്പല്ലുകൾ കേടു വന്നു നശിക്കുകയോ മുന്നിലേക്ക് ചരിഞ്ഞ് വരികയോ ചെയ്യുന്ന അവസ്ഥ.
ചുരുക്കത്തിൽ പറഞ്ഞാൽ പിന്നിലെ പല്ലുകളൂടെ ഉയരം കുറയുക.
അണപ്പല്ലുകൾ മുളക്കാതിരിക്കുക മുൻ നിരയിലെ പലക പല്ലുകൾ അമിതമായി മുളക്കുക മുൻ വരിയിലെയോ അണപ്പല്ലിലേയോ രൂപം മാറിയിരിക്കുക.
അഥവ ചെറുതോ വലുതോ ആകുക.
പെരിഡോണ്ടൽ ലിഗമെന്റുകൾക്കുണ്ടാവുന്ന അസുഖങ്ങൾ മൂലം പല്ലുകൾ ചരിയാനോ മറ്റോ കാരണമാകുക പല്ലിന്റെ എണ്ണം കുറയുകയോ വലിപ്പം കുറയുകയോ ചെയ്യുക.
പേശീ സംബന്ധിയായ കാരണങ്ങൾ
മസ്സീറ്റർ, ഇന്റേണൽ റ്റെരിഗോയിഡ്, റ്റെമ്പൊറൽ എന്നീ പേശികൾ കീഴ്താടിയെല്ലുമായി ബന്ധിച്ചിരിക്കുന്നവയാണ്.
ഇതിന്റെ അമിത പ്രവർത്തനം മൂലം ലംബമായ താടിയെല്ലിന്റെ ഉയരം കുറയാനുള്ള സാധ്യതയുണ്ട്.
ശീലങ്ങൾ കാരണം നാക്കു തള്ളുന്ന ശീലം വിരൽ കുടിക്കുക ചുണ്ട് കുടിക്കുക പ്രത്യേകതകൾ വായ്ക്ക് പുറത്തെ പ്രത്യേകതകൾ ബ്രാക്കി സെഫാലിക് അല്ലെങ്കിൽ യൂറോപ്രസോപിക് മുഖം, മുഖം ചതുരമായി കാണപ്പെടുക.
മസ്സീറ്റർ പേശി കൂടുതൽ പ്രവർത്തിക്കുക നിരപ്പായതോ അല്പം വളഞ്ഞതോ ആയ പ്രൊഫൈൽ.
ചെറിയ ആന്റീരിയർ ഫേഷ്യൽ ഹെയ്റ്റ്.
( നാസിയോണിൽ നിന്ന് ഗ്നാത്തിയോണ്വരെ) ചെറിയ ലോവർ ആന്റീരിയർ ഫേഷ്യൽ ഹെയ്റ്റ് കനം കുറഞ്ഞ ചുണ്ടുകൾ അഥവാ വലിപ്പം കുറഞ്ഞവ താടിയിൽ നിന്ന് പല്ലിന്റെ അഗ്രഭാഗത്തേക്കുഌഅ നീളം കുറഞ്ഞിരിക്കുക മെന്റോ ലേബിയൽ സൾക്കസ് ആഴമുള്ളതായിരിക്കുക നീണ്ട റാമസും ചെറിയ ബോഡിയുമുള്ള കീഴ്താടിയെല്ല് വായ്ക്കകത്തെ പ്രത്യേകതകൾ മാക്സില്ലറി താടിയെല്ല് വീതിയുള്ളതായിരിക്കും, മിക്കവാറും ഒരു പല്ലെങ്കിലും ക്രോസ്സ് ബൈറ്റിലായിരിക്കും ഒരു പല്ലോ ഒന്നിലധികം പല്ലുകളോ അകപ്പെട്ടിരിക്കാം അസ്ഥി സംബന്ധിയാക് ഡീപ്പ് ബൈറ്റുള്ളവർക്ക് ഗമ്മി സ്മൈൽ ഉണ്ടാകാം പാലറ്റൽ മേൽക്കൂര പരന്നതായിരിക്കും, ഗ്രൂവിങ്ങ് കാണപ്പെടും പല്ലുകൾ ചെറുതായിരിക്കാനുള്ള സാധ്യതയുണ്ട്.
ഒരു പരിധി വരെ പല്ലുകൾ ഇല്ലാതിരിക്കാനോ മുളക്കാതിരിക്കാനോ സാധ്യത.
സ്ഥലം ഉണ്ടെങ്കിൽ കൂടിയും ക്രൗഡിങ്ങ് ഉണ്ടാവാനുള്ള സാധ്യത ഉൺറ്റ്.
ഉയർന്ന കർവ് ഓഫ് സ്പീ ചവച്ചരക്കാൻ ബുദ്ധിമുട്ട് നേരിടുക മേൽ പല്ലിന്റെ മോണയിൽ നിന്ന് രക്തം കിനിയുക.
മറ്റു പ്രത്യേകതകൾ താടിയെല്ല് അധികം തുറക്കാൻ പറ്റായ്ക.
ടെമ്പെറോ മാൻഡീബുലാർ ജോയിന്റിനു പ്രശ്നം നേരിടുക ഉദാ: ക്ലിക്കിങ്ങ് പെരിയോഡോണ്ടൽ അവസ്ഥ മോശമായിരിക്കുക രോഗ നിർണ്ണയം
നേരിട്ടുള്ള നിരീക്ഷണവും സെഫലോമെട്രിക് അനാലിസിസും മൂലം രോഗനിർണ്ണയം നടത്തി അസ്ഥി സംബന്ധമായതാണോ അഥവാ പല്ലിന്റെ പ്രശ്നം കൊണ്ടുള്ളതാണോ എന്നു മനസ്സിലാക്കുന്നു.
ഫലകം:Dentofacial anomalies and jaw disease
ഓവർബറിസ് ഫോളി ഇംഗ്ലീഷ് വിലാസം https://ml.wikipedia.org/wiki/Overbury%27s_Folly
11°45′3.23″N 75°29′4.69″E ﻿ / ﻿ 11.7508972°N 75.4846361°E ﻿ / 11.7508972; 75.4846361 തലശ്ശേരിയിലെ ഓവർബറിസ് ഫോളിയിൽ നിന്ന് അറബിക്കടലിന്റെ ദൃശ്യം
ഓവർബറിസ് ഫോളി ഒരു അപൂർണമായ നിർമ്മാണ പ്രവർത്തനമാണ്.
ഇത് വാസ്തുവിദ്യാ തലത്തിൽ ഒരു മണ്ടത്തരമായതുകൊണ്ട് (folly), ഓവർബറിസ് ഫോളി എന്ന് അറിയപ്പെടുന്നു.
, ഇന്ന് ഇത് കേരളത്തിലെ കണ്ണൂർ ജില്ലയിലെ തലശ്ശേരിയിലെ ഒരു വിശ്രമ സങ്കേതമാണ്.
തലശ്ശേരി ജില്ലാ കോടതിയുടെ അടുത്തായി ഒരു പാർക്കിനോടുചേർന്ന് ഒരു കുന്നിനു മുകളിലാണ് ഫോളി സ്ഥിതിചെയ്യുന്നത്.
സബ് കളക്ടറുടെ കെട്ടിടത്തിൽ നിന്ന് ഫോളി താഴെ പാറകളിലേക്ക് ചരിഞ്ഞിറങ്ങുന്നു.
ഈ നിർമിതിയുടെ നിർമാതാവായ ഇ.
എൻ. ഓവർബറി യുടെ പേരിലാണ് ഫോളി അറിയപ്പെടുന്നത്.
ഇംഗ്ലീഷുകാരനായ ഇ.
എൻ. ഓവർബറി തലശ്ശേരിയിൽ 1870-കളിൽ ജില്ലാ കോടതിയിലെ ജഡ്ജിയായി ജോലി നോക്കിയിരുന്നു.
1879-ൽ ഓവർബറി മലമുകളിൽ ഒരു വിശ്രമസങ്കേതം കെട്ടുവാൻ ആരംഭിച്ചു.
അദ്ദേഹത്തിന് അത് പൂർത്തിയാക്കുവാനാ‍യില്ല.
പിന്നീട് ഈ സ്ഥലം "ഓവർബറിസ് ഫോളി" എന്ന് അറിയപ്പെട്ടു.
ഫോളി അറബിക്കടലിലേക്ക് മനോഹരമായ ഒരു കാഴ്ച ഒരുക്കുന്നു.
ഇന്ന് ഓവർബറിസ് ഫോളി പുനരുദ്ധരിച്ച് മോടിപിടിപ്പിച്ച് ഒരു വിനോദസഞ്ചാര സങ്കേതമായി മാറ്റിയിരിക്കുന്നു.
തദ്ദേശവാസികൾ വൈകുന്നേരങ്ങളിലെ ഒരു വിശ്രമസങ്കേതമായി ഈ സ്ഥലം ഉപയോഗിക്കുന്നു.
അടുത്തകാലത്തായി കടലിനോടുചേർന്ന് ഒരു തുറസ്സായ കോഫി കടയും തുറന്നിട്ടുണ്ട്.
ചിത്രശാല ചിത്രങ്ങൾ ഓവർബറിസ് ഫോളി, തലശ്ശേരി .
ഓവർബറിസ് ഫോളി കടലിനോടുചേർന്ന ഭാഗം.
ഓവർബറിസ് ഫോളി - കടലിനോടുചേർന്ന ഭാഗത്തുനിന്നും മുകളിലേക്കുള്ള കാഴ്ച.
മുകളിൽനിന്നുമുള്ള കാഴ്ച.
തലശ്ശേരി പൈതൃക ടൂറിസം ശൃംഖല ഓവർബറിസ് ഫോളി പദ്ധതിയുടെ വിവരണം.
ഓവർബറിസ് ഫോളി, ഒരു രാത്രി ദൃശ്യം.
ഇതും കാണുക തലശ്ശേരി തലശ്ശേരി കോട്ട തലശ്ശേരി കടൽപ്പാലം തലശ്ശേരി സ്റ്റേഡിയം Overbury's Folly എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെയ്ജി നിഷിത്താനി ഇംഗ്ലീഷ് വിലാസം https://ml.wikipedia.org/wiki/Keiji_Nishitani
കെയ്ജി നിഷിത്താനി എന്ന ജാപ്പനീസ് തത്ത്വചിന്തകൻ 1900 ഫെബ്രുവരി 27-ന് ജനിച്ചു .
1924-ൽ ക്യോട്ടൊ സർവകലാശാലയിൽ നിന്ന് ബിരുദം നേടിയശേഷം ക്യോട്ടൊ ഇംപീരിയൽ കോളജ് (1926), ബുദ്ധിസ്റ്റ് ഒട്ടാനി സർവകലാശാല (1928), ക്യോട്ടോ ഇംപീരിയൽ സർവകലാശാല (1935) എന്നിവിടങ്ങളിൽ അധ്യാപകനായി സേവനമനുഷ്ഠിച്ചു.
1936-39 കാലത്ത് ജർമനിയിലെ ഫ്രൈബർഗിൽ ഹൈദഗറുമൊത്ത് പഠനം നടത്തി.
1955-63 കാലത്ത് ക്യോട്ടൊ സ്റ്റേറ്റ് സർവകലാശാലയുടെ ആധുനിക തത്ത്വചിന്താ വിഭാഗത്തിന്റെ മേധാവിയായിരുന്നു.
ജാപ്പനീസ് തത്ത്വചിന്തകൻ
ജാപ്പനീസ് തത്ത്വചിന്തയുടെ ക്യോട്ടൊ ശാഖയുടെ ഒരു പ്രമുഖ വക്താവായിരുന്നു നിഷിത്താനി.
ക്രൈസ്തവ-ബൌദ്ധ ധർമശാസ്ത്രങ്ങൾ തമ്മിൽ ബന്ധപ്പെടുത്തുന്നതിലും സമന്വയിപ്പിക്കുന്നതിലുമാണ് സെൻബുദ്ധമത വിശ്വാസിയായ ഇദ്ദേഹം പ്രധാനമായി ശ്രദ്ധ കേന്ദ്രീകരിച്ചത്.
ശൂന്യതയെക്കുറിച്ചുള്ള ബൗദ്ധ ദർശനങ്ങളും യൂറോപ്യൻ ദർശനങ്ങളും തമ്മിൽ സമന്വയിപ്പിക്കുവാനും ഇദ്ദേഹം ശ്രമിച്ചു.
നീഷെ, ഹൈദഗർ, കിർകെഗാർഡ് തുടങ്ങിയവരുടെ കൃതികൾ ജാപ്പനീസിലേക്ക് പരിഭാഷപ്പെടുത്തുകയും ചെയ്തിരുന്നു.
ഷെല്ലിങ്ങിന്റെ എസ്സൻസ് ഒഫ് ഹ്യുമൻ ഫ്രീഡം എന്ന കൃതിയുടെ ജാപ്പനീസ് തർജുമ ഇദ്ദേഹത്തിന്റെ ഒരു മികച്ച സംഭാവനയായി കണക്കാക്കപ്പെടുന്നു.
യൂറോപ്യൻ അസ്തിത്വവാദം
സെൻബുദ്ധമതത്തിന്റെ കേന്ദ്രആശയങ്ങളെ വ്യക്തമാക്കുവാനും വ്യാഖ്യാനിക്കുവാനുമുള്ള ഒരു മാർഗ്ഗമായാണ് നിഷിത്താനി 19-20 ശതകങ്ങളിലെ യൂറോപ്യൻ അസ്തിത്വവാദത്തെ കണ്ടത്.
ജാപ്പനീസ് തത്ത്വചിന്തകരിൽ പ്രമുഖനായിരുന്ന കിറ്റാരൊ നിഷിദയുടെ വീക്ഷണങ്ങൾ നിഷിത്താനിയെ വളരെയധികം സ്വാധീനിച്ചു.
സർവസാധാരണവും വ്യക്തിപരവുമായ അസ്തിത്വത്തിൽ നിന്ന് പരിപൂർണമായ മാനവാസ്തിത്വത്തിലേക്കുള്ള പരിവർത്തനത്തെ സന്ദേഹത്തിൽ നിന്ന് അസന്ദിഗ്ധതയിലേക്കുള്ള യാത്രയായാണ് നിഷിത്താനി വിശേഷിപ്പിച്ചത്.
വ്യക്തി കേന്ദ്രീകൃതമായ അസ്തിത്വം സൃഷ്ടിക്കുന്ന ശൂന്യതയെക്കുറിച്ചുള്ള ഞെട്ടിപ്പിക്കുന്ന ബോധത്തിൽ നിന്നാണ് പ്രപഞ്ചത്തിന്റെ ഓരോ തന്മാത്രയിലും മനുഷ്യൻ ലയിച്ച് ചേർന്നിരിക്കുകയാണെന്ന തിരിച്ചറിവ് ലഭിക്കുന്നത്.
പ്രധാനകൃതികൾ ദ് ഫിലോസഫി ഒഫ് ഫണ്ടമെന്റൽ സബ്ജക്റ്റിവിറ്റി (The Philosophy of Fundamental Subjectivity 1940) നിഹിലിസം (Nihilism 1946) സ്റ്റഡീസ് ഇൻ അരിസ്റ്റോട്ടിൽ (Studies in Aristotle 1948) ഗോഡ് ആൻഡ് അബ്സൊല്യൂട്ട് നത്തിങ്ങ്നസ്സ് ( God and Absolute Nothingness 1949) വാട്ട് ഇസ് റിലിജൺ (What is Relgion 1961)
എന്നിവയാണ് ഇദ്ദേഹത്തിന്റെ പ്രധാന കൃതികൾ.
1991-ൽ ഇദ്ദേഹം അന്തരിച്ചു.
പ്പുറത്തേക്കുള്ള കണ്ണികൾ http://strongreading.blogspot.in/2011/08/keiji-nishitani-religion-and.html http://www.ucpress.edu/book.php?isbn=9780520049468 http://www.worldwisdom.com/public/authors/Keiji-Nishitani.aspx വീഡിയോ http://www.youtube.com/watch?v=0Ui3v8LV5jw http://www.youtube.com/watch?v=0Xa9LLIJyQ4 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിഷിത്താനി, കെയ്ജി (1900 - 91) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കെയ്റോ യൂണിവേഴ്‌സിറ്റി Cairo University Cairo University Central Library
കെയ്റോ യൂണിവേഴ്‌സിറ്റി ( Cairo University Egyptian Arabic : جامعة القاهرة ‎ Gām‘et El Qāhira , ഈജിപ്ഷ്യൻ യൂണിവേഴ്‌സിറ്റി എന്ന് 1908 മുതൽ 1940 വരേയും കിങ്ങ് ഫൗദ് I യൂണിവേഴ്‌സിറ്റി എന്ന് 1940 മുതൽ 1952 വരെയും അറിയപ്പെട്ടിരുന്നു) ഈജിപ്തിലെ പ്രമുഖ യൂണിവേഴ്‌സിറ്റിയാണ്.
ഇതിന്റെ പ്രധാന കാമ്പസ് ഗിസയിൽ നൈൽ നദീതീരത്തായി സ്ഥിതിചെയുന്നു.
1908 ഡിസംബർ 28 -നാണ് ഈജിപ്ഷ്യൻ യൂണിവേഴ്‌സിറ്റി സ്ഥാപിക്കപ്പെട്ടത് ആദ്യകാലത്ത് കെയ്റോയിലെ വിവിധ സ്ഥലങ്ങളിൽ പ്രവർത്തിച്ചു വന്നിരുന്ന യൂണിവേഴ്‌സിറ്റി 1929 ഒക്റ്റോബറിൽ ആണ് ഇന്ന് നിലവിലുള്ള സ്ഥലത്ത് പ്രവർത്തനം തുടങ്ങിയത്.
അൽ അസർ യൂണിവേഴ്‌സിറ്റി കഴിഞ്ഞാൽ ഈജിപ്തിലെ ഏറ്റവും പഴക്കമുള്ള ഉന്നതവിദ്യാഭ്യാസസ്ഥാപനമാണിത്.
ആദ്യം സ്വകാര്യസ്ഥാപനമായി തുടങ്ങിയെങ്കിലും 1925-ൽ കിങ്ങ് ഫൗദ് I -ന്റെ കീഴിൽ സർക്കാർ സ്ഥാപനമായി 1940-ൽ രാജാവിന്റെ മരണശേഷം കിങ്ങ് ഫൗദ് I യൂണിവേഴ്‌സിറ്റി എന്നും 1952-ലെ വിപ്ലവത്തിനുശേഷം കെയ്റോ യൂണിവേഴ്‌സിറ്റി എന്നും അറിയപ്പെടുന്നു.
ഇന്ന് ഇവിടെ 155,000 വിദ്യാർഥികൾ  22 വിഷയങ്ങളിൽ  പഠനം നടത്തുന്നു.
മൂന്ന് നോബൽ സമ്മാന ജേതാക്കളെ സംഭാവന ചെയ്ത ഈ യൂണിവേഴ്‌സിറ്റി ലോകത്തെലെ ഏറ്റവും കൂടുതൽ വിദ്യാർഥികളുള്ള 50 ഉന്നതവിദ്യാഭ്യാസസ്ഥാപനങ്ങളിൽ ഒന്നാണ്.
നോബൽ സമ്മാന ജേതാക്കളായ പൂർവ്വവിദ്യാർഥികൾ നജീബ് മഹ്ഫൂസ് , സാഹിത്യത്തിനുള്ള നോബൽ സമ്മാനം 1988.
യാസർ അറഫാത്ത് , സമാധാനത്തിനുള്ള നോബൽ സമ്മാനം 1994.
മുഹമ്മദ്‌ എൽബറാദി , സമാധാനത്തിനുള്ള നോബൽ സമ്മാനം 2005.
കെയ്കി ആർ. മേത്ത
ഇന്ത്യൻ നേത്രരോഗവിദഗ്ദ്ധനും മെഡിക്കൽ ഗവേഷകനും എഴുത്തുകാരനും ഇന്ത്യയിലെ ഫാക്കോമൽ‌സിഫിക്കേഷന്റെ പിതാവായി പലരും കണക്കാക്കുന്ന ഡോക്ടറാണ് കെയ്കി ആർ. മേത്ത.
മുംബൈ ആസ്ഥാനമായി പ്രവർത്തിക്കുന്ന മേത്ത ഇന്റർനാഷണൽ ഐ ഇൻസ്റ്റിറ്റ്യൂട്ടിലെ ചീഫ് സർജിക്കൽ, മെഡിക്കൽ ഡയറക്ടറാണ് അദ്ദേഹം.
ഇന്ത്യയിൽ റേഡിയൽ കെരാട്ടോടോമി നടത്തിയ ആദ്യത്തെ ശസ്ത്രക്രിയാ വിദഗ്ധനായി അറിയപ്പെടുന്ന ഇദ്ദേഹം ലോകത്തിലെ ആദ്യത്തെ സോഫ്റ്റ് ഐ ഇംപ്ലാന്റ് വികസിപ്പിച്ചതിന്റെ ബഹുമതി നേടിയിട്ടുണ്ട് കൂടാതെ ഒരു മെഡിക്കൽ ഇംപ്ലാന്റ് നിയോവാസ്കുലർ‚ കൊൻജെനിറ്റൽ , യുവെറ്റിക് ഗ്ലോക്കോമ ചികിത്സയിൽ ഉപയോഗിക്കുന്ന കെയ്കി മേത്ത ബിപി വാൽവ് ഗ്ലോക്കോമ ഷണ്ട് , വികസിപ്പിച്ചതും ഇദ്ദേഹമാണ്.
ചിക്കാഗോയിലെ നാഷണൽ ഐ റിസർച്ച് ഫൗണ്ടേഷന്റെ ഗ്രാൻഡ് ഹോണേഴ്സ് അവാർഡും അമേരിക്കൻ സൊസൈറ്റി ഫോർ തിമിര, റിഫ്രാക്റ്റീവ് സർജറിയുടെ ട്രിപ്പിൾ റിബൺ അവാർഡും ഉൾപ്പെടെ നിരവധി ബഹുമതികൾ അദ്ദേഹത്തിന് ലഭിച്ചു.
2008 ൽ വൈദ്യശാസ്ത്രത്തിന് നൽകിയ സംഭാവനകൾക്ക് ഇന്ത്യാ സർക്കാർ അദ്ദേഹത്തിന് ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ നൽകി.
മഹാരാഷ്ട്രയിലെ ഒരു പാർസി കുടുംബത്തിൽ ജനിച്ച മേത്ത ക്രിസ്ത്യൻ മെഡിക്കൽ കോളേജിൽ നിന്ന് മെഡിസിൻ (എംബിബിഎസ്) ബിരുദം നേടി.
ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ നിന്ന് ബിരുദാനന്തര ബിരുദം നേടി.
യുകെയിലേക്ക് താമസം മാറിയ അദ്ദേഹം ലണ്ടനിലെ മൂർഫീൽഡിന്റെ ഐ ഹോസ്പിറ്റലുകളിൽ നിന്നും ഇൻസ്റ്റിറ്റ്യൂട്ട് ഓഫ് ഒഫ്താൽമോളജിയിൽ നിന്നും ഡിപ്ലോമ ഇൻ ഒഫ്താൽമോളജി (ഡിഒ) നേടി.
അവിടെ പ്രശസ്ത നേത്രരോഗവിദഗ്ദ്ധനായ ഹരോൾഡ് റിഡ്‌ലിയുടെ കീഴിൽ പരിശീലനം നേടാനും വിപുലമായ പരിശീലനം നേടാൻ അമേരിക്കയിൽ പോകുന്നതിനു മുൻപ് ഡബ്ലിനിൽ നിന്ന് മറ്റൊരു ഡിപ്ലോമയും നേടി.
1971 ൽ ഇന്ത്യയിൽ തിരിച്ചെത്തിയ അദ്ദേഹം അക്കാലത്ത് ഇന്ത്യയിൽ ലഭ്യമല്ലാത്ത ഇൻട്രാക്യുലർ ലെൻസുകളിൽ (ഐഒഎൽ) പ്രവർത്തിക്കാൻ തുടങ്ങി.
കൊളാബ ഐ ഹോസ്പിറ്റൽ സ്ഥാപിച്ച അദ്ദേഹം അവിടെ പോസ്റ്റ് ചേംബർ ഇംപ്ലാന്റ് അവതരിപ്പിക്കുകയും 1976 ൽ സോഫ്റ്റ് ഇംപ്ലാന്റ് വികസിപ്പിക്കുന്നതിനുള്ള പ്രവർത്തനങ്ങൾ ആരംഭിക്കുകയും ചെയ്തു.
1977 ൽ ഓൾ ഇന്ത്യ ഒഫ്താൽമോളജിക്കൽ സൊസൈറ്റിയിലും 1978 ൽ സാൻ ഫ്രാൻസിസ്കോയിലെ അമേരിക്കൻ ഇൻട്രാ ഒക്കുലാർ ഇംപ്ലാന്റ് സൊസൈറ്റിയിലും ഒരു പ്രബന്ധം അവതരിപ്പിക്കാൻ ഈ ശ്രമങ്ങൾ കാരണമായി.
ഇന്ത്യയിൽ ആദ്യമായി ഒരു റൗണ്ട് ഇൻട്രാക്യുലർ ലെൻസും അദ്ദേഹം വികസിപ്പിച്ചെടുത്തു, ഇത് ശസ്ത്രക്രിയയിലൂടെ 1983 ൽ സ്ഥാപിച്ചു.
കെയ്‌കി മേത്ത ബിപി വാൽവ് ഗ്ലോക്കോമ ഷണ്ട് അദ്ദേഹത്തിന്റെ മറ്റൊരു കണ്ടുപിടുത്തമാണ്, ഇത് ഗ്ലോക്കോമ ചികിത്സയ്ക്കായി ഉപയോഗിക്കുന്ന ഒരു വാൽവ് ഇംപ്ലാന്റാണ്.
പിന്നീട്, മേത്തയുടെ ശ്രദ്ധ റിഫ്രാക്റ്റീവ് ശസ്ത്രക്രിയയിലേക്ക് മാറി, റേഡിയൽ കെരാട്ടോടോമി, എക്സൈമർ സർജറി എന്നിവയ്ക്ക് തുടക്കമിട്ടു.
റേഡിയൽ കെരാട്ടോടോമി പ്രിൻസിപ്പിൾ പ്രാക്ടീസ് എന്ന പുസ്തകം 1990 ൽ അദ്ദേഹം എഴുതി.
നേത്രചികിത്സാ ഉപകരണങ്ങളുടെ ഇറ്റാലിയൻ നിർമാതാക്കളായ ഒപ്റ്റിക്കോൺ, പ്രൊമോഷണൽ ആവശ്യങ്ങൾക്കായി ഒരു ഫാക്കോഎമൽസിഫിക്കേഷൻ മെഷീനുമായി ഇന്ത്യയിൽ പര്യടനം നടത്തിയപ്പോൾ, മേത്ത അവരിൽ നിന്ന് ഉപകരണങ്ങൾ വാങ്ങി യുഎസ്എ സന്ദർശിച്ച് 1988 ൽ വില്യം എഫ്. മലോനിയുടെ കീഴിൽ ഫാക്കോ എമൽസിഫിക്കേഷനെക്കുറിച്ച് പരിശീലനം നേടി.
ഉപകരണങ്ങളുമായുള്ള അദ്ദേഹത്തിന്റെ ഗവേഷണത്തിന്റെ ഫലമായി ലംബ ലെൻസ് റൊട്ടേഷൻ, ടാൻജൻഷ്യൽ ചോപ്പ് ടെക്നിക്, ലെൻസ് കോറിംഗ് എന്നിവയുൾപ്പെടെ പുതിയ സാങ്കേതിക വിദ്യകൾ വികസിച്ചു.
നേത്രരോഗത്തെക്കുറിച്ചുള്ള നൂതന ഗവേഷണത്തിനായി 2000 ൽ അദ്ദേഹം കൊളാബ ഐ ഹോസ്പിറ്റലിമോടു കൂടെയുള്ള മേത്ത ഇന്റർനാഷണൽ ഐ ഇൻസ്റ്റിറ്റ്യൂട്ട് സ്ഥാപിച്ചു, അതിനുശേഷം 2011 ൽ മുംബൈയിലെ മികച്ച നേത്ര ആശുപത്രിക്കുള്ള ബിഗ് ബ്രാൻഡ് റിസർച്ച് സർവീസ് എക്സലൻസ് അവാർഡ് ലഭിച്ചു.
ഭൂരിപക്ഷം ജനസംഖ്യയുള്ള ഗോത്രവർഗക്കാരായ ഒരു ചെറിയ ഗ്രാമമായ കർജാത്തിൽ ചാരിറ്റി ഹോസ്പിറ്റലായ നേത്ര രുക്ഷക് റൂറൽ ഐ ഹോസ്പിറ്റലും അദ്ദേഹം സ്ഥാപിച്ചു.
ഒരു കെരാട്ടോടമി ടെക്സ്റ്റ് പുസ്തകം കൂടാതെ, അദ്ദേഹം ദ ആർട്ട് ഓഫ് ഫാക്കോഎമൽസിഫിക്കേഷൻ എന്നൊരു പുസ്തകത്തിന്റെ രചനയിലും പങ്കാളിയായി, ഈ പുസ്തകം ഫാക്കോഎമൽസിഫിക്കേഷന്റെ ഒരു റെഫറൻസ് മാനുവലാണ് .
സ്ഥാനങ്ങളും ബഹുമതികളും
കെയ്കി മേത്ത ബ്രീച്ച് കാൻഡി ആശുപത്രിയിൽ ഒരു കൺസൾട്ടന്റും ഒഫ്താൽമോളജി വിഭാഗം തലവനുമാണ്.
മഹാരാഷ്ട്ര ഗവർണറുടെ ഓണററി നേത്രഡോക്ടറാണ്.
കൂടാതെ ഇന്ത്യയുടെ ആംഡ് ഫോഴ്സസിനെയും മഹാരാഷ്ട്ര പോലീസിന്റെയും ഓണററി നേത്രഡോക്ടറാണ്.
ഓൾ ഇന്ത്യ ഒഫ്താൽമോളജിസ്റ്റ് അസോസിയേഷന്റെയും ഇൻട്രാക്യുലർ ഇംപ്ലാന്റ് ആൻഡ് റിഫ്രാക്റ്റീവ് സൊസൈറ്റിയുടെയും പ്രസിഡന്റായും 1996 ൽ ആരംഭിച്ച വാർഷിക പരിപാടിയായ ഐ അഡ്വാൻസ് കോൺഗ്രസിന്റെ ജനീവയിലെ ഒനോ ക്ലിനിക് ഡെൽ ഓയിൽ ഐ ഇൻസ്റ്റിറ്റ്യൂട്ടിലും ടെക്സസിലെ സെന്റ് ലൂക്ക്സ് ഇൻസ്റ്റിറ്റ്യൂട്ടിലും വിസിറ്റിംഗ് ഫാക്കൽറ്റിയായ അദ്ദേഹം തന്റെ കരിയറിൽ നിരവധി നേത്രരോഗവിദഗ്ദ്ധരെ പരിശീലിപ്പിച്ചിട്ടുണ്ട്.
വിഷൻ ഇന്റർനാഷണൽ പ്രെസ്ബിയോപിയ ക്ലബ്, റോയൽ സൊസൈറ്റി ഫോർ ദി പ്രൊമോഷൻ ഹെൽത്ത് (യുകെ) എന്നിവയിലെ ബാഴ്സലോണയിലെ ഇൻസ്റ്റിറ്റ്യൂട്ടോ ബാരക്വറിന്റെ ലെജിയൻ ഡി ഓണറും ഈ ബഹുമതി ലഭിച്ച ഏക ഇന്ത്യക്കാരനുമാണ്.
മേത്ത നിരവധി അവാർഡ് പ്രസംഗങ്ങൾ നടത്തി; ശിവ റെഡ്ഡി സ്വർണ്ണ മെഡലും ഹൈദരാബാദ് ഒഫ്താൽമിക് സൊസൈറ്റിയുടെ പ്രഭാഷണവും, മയൂരിലാൽ സ്വർണ്ണ മെഡലും മദ്രാസ് ഒഫ്താൽമിക് സൊസൈറ്റിയുടെ പ്രഭാഷണവും, സ്വർണ്ണ മെഡലും ഇൻട്രാക്യുലർ ഇംപ്ലാന്റ് സൊസൈറ്റിയുടെ പ്രഭാഷണവും, ഉത്തരാഖണ്ഡ് സ്റ്റേറ്റ് ഒഫ്താൽമോളജിക്കൽ സൊസൈറ്റിയുടെ ഡോ. വിനോദ് അറോറ ഓറേഷൻ അവാർഡും പ്രൊഫ. ബി.എസ്. മുംബൈയിലെ ഇന്ത്യൻ മെഡിക്കൽ അസോസിയേഷന്റെ പ്രഭാഷണവും പ്രസംഗവും അവയിൽ ചിലത്.
2009 ൽ ഹൈദരാബാദിലെ ഇന്ത്യാ കൺവെൻഷൻ പ്രമോഷൻ ബ്യൂറോയിൽ നടത്തിയ അവതരണമാണ് ആർട്ട് ഓഫ് ഓർഗനൈസിംഗ് ആന്റ് എക്സിക്യൂട്ടിംഗ് വിജയകരമായ അന്താരാഷ്ട്ര സമ്മേളനങ്ങൾ.
ബെംഗളൂരുവിലെ "കോൺഫ്ലുവൻസ് - 2010" ൽ തത്സമയ പ്രെസ്ബി ലസിക്ക് ശസ്ത്രക്രിയ പ്രകടനവും ഇറ്റലിയിലെ മിലാനിലെ വീഡിയോ തിമിരത്തിൽ ഒരു തത്സമയ ശസ്ത്രക്രിയ പ്രകടനവും നടത്തി.
രാജീവ് ഗാന്ധി സ്വർണ്ണ മെഡൽ (1991), പ്രൊഫ. സി എച്ച് രേഷ്മി ഗോൾഡ് മെഡൽ (1994), ഐ റിസർച്ച് ഫൗണ്ടേഷൻ ഗോൾഡ് മെഡൽ, (1995), ടി. അഗർവാൾ ഗോൾഡ് മെഡൽ (2001), ഇന്റർനാഷണൽ അക്കാദമി ഓഫ് ഒഫ്താൽമോളജി ഗോൾഡ് മെഡൽ (2004), ഇന്ത്യൻ അവാർഡുകളായ രവി ഭണ്ഡാരെ അവാർഡ്, കോണ്ടാക്ട് ലെൻസ് സൊസൈറ്റി അഭിനന്ദനം അവാർഡ്, ഓം പ്രകാശ് അവാർഡ്, നോർത്ത് സോൺ ഒഫ്താൽമോളജിക്കൽ സൊസൈറ്റി അച്ചീവ്മെൻറ് അവാർഡ്, പാൻ ഒഫ്താൽമോളജിക്കൽ അവാർഡ്.
സൗരാഷ്ട്രിയൻ ചിൽഡ്രൻ ഫൗണ്ടേഷൻ (2010), ബോംബെ പാർസി അസോസിയേഷൻ (2010), വിദർഭ ഒഫ്താൽമോളജിക്കൽ സൊസൈറ്റി (2010) എന്നിവയിൽ നിന്ന് അദ്ദേഹത്തിന് ലൈഫ് ടൈം അച്ചീവ്മെൻറ് അവാർഡുകൾ ലഭിച്ചിട്ടുണ്ട്.
ചിക്കാഗോയിലെ നാഷണൽ ഐ റിസർച്ച് ഫൗണ്ടേഷന്റെ ഗ്രാൻഡ് ഓണേഴ്സ് അവാർഡ് ലഭിച്ച ആദ്യത്തെ ഇന്ത്യക്കാരനായിരുന്നു മേത്ത.
ഏഷ്യാ പസഫിക് ഇൻട്രാക്യുലർ ഇംപ്ലാന്റ് അസോസിയേഷൻ 1997 ൽ അദ്ദേഹത്തിന് ലിം ഇന്റർനാഷണൽ അവാർഡും അമേരിക്കൻ സൊസൈറ്റി ഫോർ കാറ്ററാക്ട് ആന്റ് റിഫ്രാക്റ്റീവ് സർജറിയും 1998 ൽ ട്രിപ്പിൾ റിബൺ അവാർഡ് നൽകി അദ്ദെഹത്തെ ആദരിച്ചു.
2008 ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ ബഹുമതി നൽകി .
2011 ൽ നേത്രശാസ്ത്രരംഗത്തെ മികച്ച ഡോക്സിൽ അദ്ദേഹത്തെ ഇന്റർ-നോവേഷൻ ഇൻകോർപ്പറേറ്റഡ് പട്ടികപ്പെടുത്തി.
ഇന്റർനാഷണൽ കൗൺസിൽ ഓഫ് തിമിര ശസ്ത്രക്രിയാ വിദഗ്ധരുടെ (2001) മികച്ച റെക്കഗ്നിഷൻ അവാർഡും മെഡിക്കൽ ഇന്റഗ്രേഷൻ കൗൺസിലിന്റെയും വെസ്റ്റ് ജർമ്മൻ ചെംടെക് ഫൗണ്ടേഷന്റെയും ലൈഫ് ടൈം അച്ചീവ്മെൻറ് അവാർഡും അദ്ദേഹം നേടിയിട്ടുണ്ട്.
ഗ്രന്ഥസൂചിക ഇതും കാണുക റേഡിയൽ കെരാട്ടൊട്ടമി ഫാൽക്കൊഎമൽസിഫിക്കേഷൻ പാർസികളുടെ പട്ടിക ന്യൂട്ടൺ കെ വെസ്ലി അവലംബം പുറാത്തേക്കുള്ള കണ്ണികൾ
കെയ്റോ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Cairo_International_Airport
ഈജിപ്തിലെ പൊതുമേഖലാ വിമാനത്താവളമാണ് കെയ്റോ അന്താരാഷ്ട്ര വിമാനത്താവളം .
ഈജിപ്തിലെ ഏറ്റവും തിരക്കേറിയ വിമാനത്താവളങ്ങളിലൊന്നാണ് ഇത്.
കെയ്റോ നഗരത്തിൻറെ വടക്ക്-കിഴക്കായി നഗരത്തിലെ വാണിജ്യ മേഖലയിൽ നിന്ന് 15 കിലോ മീറ്റർ അകലെയാണ് ഇത് സ്ഥിതി ചെയ്യുന്നത്.
ദക്ഷിണാഫ്രിക്കയിലെ ഒ.ആർ. ടാംബോ അന്താരാഷ്ട്ര വിമാനത്താവളം കഴിഞ്ഞാൽ ആഫ്രിക്കയിലെ തിരക്കേറിയ വിമാനത്താവളമാണ് കെയ്റോ അന്താരാഷ്ട്ര വിമാനത്താവളം.
രണ്ടാം ലോകമഹായുദ്ധസമയത്ത്, അമേരിക്കൻ വ്യോമസേന സഖ്യകക്ഷി സേനക്ക് വേണ്ടി ബെൻ ഫീൽഡ് വ്യോമത്താവളം നിർമ്മിക്കുകയുണ്ടായി .
5 കിലോമീറ്റർ (3.1 മൈൽ) അകലെ നിലവിലുണ്ടായിരുന്ന അൽമാസ വിമാനത്താവളം ഏറ്റെടുക്കുന്നതിനു പകരമാണ് ഈ താവളം നിർമ്മിച്ചത്.